
Par nepieciešamo papildu finansējumu sabiedriskā transporta pakalpojumu sniegšanai 2026. gadā

Lai atbilstoši Sabiedriskā transporta pakalpojumu likumā (turpmāk – STP likums) noteiktajam nodrošinātu iedzīvotājiem pieejamus sabiedriskā transporta pakalpojumus, valsts sabiedrība ar ierobežotu atbildību “Autotransporta direkcija” (turpmāk – ATD) organizē sabiedriskā transporta pakalpojumus reģionālās nozīmes maršrutos, kā arī nodrošina valsts budžetā iedalīto finanšu līdzekļu administrēšanu un piešķiršanu sabiedriskā transporta pakalpojumu sniedzējiem un valstspilsētu pašvaldībām par pārvadājumiem, kas ir ārpus pilsētas administratīvās teritorijas, ja maršruta daļa ir vairāk kā 30 % no kopējā maršruta garuma, un par personu ar braukšanas maksas atvieglojumiem pārvadāšanu. 
Ministru kabinets 2026. gada 10. februāra sēdē, izskatot informatīvo ziņojumu “Par sabiedriskā transporta pakalpojumu sniegšanu 2026. gadā” (prot. Nr.6/29.§), lēma pieņemt zināšanai informāciju par 2026. gadam prognozēto nepieciešamo papildu finansējumu sabiedriskā transporta pakalpojumu nodrošināšanai 9 191 281 euro apmērā, uzdodot:
- ņemot vērā, ka pasažieriem 2026. gadā tiek saglabāts reģionālās nozīmes sabiedriskā transporta maršrutu tīkls 2025. gada apjomā, Satiksmes ministrijai  2026. gada 4. ceturksnī sagatavot Ministru kabineta rīkojuma projektu par šī protokollēmuma 2. punkta minētā finansējuma piešķiršanu no budžeta programmas “Līdzekļi neparedzētiem gadījumiem”, ievērojot faktiskos izpildes datus un aktualizēto prognozi, kā arī izvērtējot Satiksmes ministrijas budžeta izpildes rādītājus citās Satiksmes ministrijas budžeta programmās, vai daļu no nepieciešamā finansējuma nav iespējams segt Satiksmes ministrijai piešķirto budžeta līdzekļu ietvaros.
- Satiksmes ministrijai sadarbībā ar ATD iesniegt izskatīšanai Sabiedriskā transporta padomē priekšlikumus valsts budžeta izdevumus mazinošiem pasākumiem reģionālās nozīmes sabiedriskā transporta maršrutu tīklā, tai skaitā autoostu pakalpojumu efektivizācijai, ievērojot nepieciešamību salāgot iedzīvotāju vajadzības ar valsts budžeta iespējām turpmākajos gados, un  informāciju par minētajiem pasākumiem iesniegt Ministru kabinetā vienlaikus ar šī protokollēmuma 3. punktā minēto rīkojuma projektu.
Ministru kabineta 2026. gada 10. februāra sēdē pieņemtā lēmuma izpildes ietvaros Satiksmes ministrija sadarbībā ar ATD ir izvērtējusi sabiedriskā transporta pakalpojumu izpildi 2026. gada pirmajā pusgadā, aktualizējusi prognozes līdz 2026. gada beigām un izvērtējusi iespējas nepieciešamo finansējumu segt Satiksmes ministrijas resoru piešķirto budžeta līdzekļu ietvaros. Izvērtējums liecina, ka, saglabājot reģionālās nozīmes maršrutu tīklu 2025. gada apjomā un nodrošinot uzņemtās saistības saskaņā ar spēkā esošajiem sabiedriskā transporta pakalpojumu līgumiem, kopējais finansējuma pieprasījums 2026. gadā sasniedz 106,49 milj. euro, kas par 12,70 milj. euro pārsniedz valsts budžetā piešķirto finansējumu. Vienlaikus, izmantojot pieejamos iekšējos finansējuma avotus, tostarp iepriekšējo periodu pārmaksas un finansējuma atlikumus atsevišķās atbalsta pozīcijās, kopējā papildu finansējuma nepieciešamība samazinās līdz 9 854 232 euro. Papildu finansējums tiktu piešķirts saskaņā ar Eiropas Parlamenta un Padomes 2007. gada 23. oktobra regulu (EK) Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes regulu (EEK) Nr. 1191/69 un Padomes regulu (EEK) Nr. 1107/70.
Informatīvais ziņojums sniedz pārskatu par faktiskajiem rezultātiem, finansējuma izlietojumu, aktualizēto papildu finansējuma nepieciešamību, kā arī Sabiedriskā transporta padomes izvērtētajiem ilgtermiņa risinājumiem sabiedriskā transporta sistēmas finanšu ilgtspējas nodrošināšanai.



1. Valsts budžeta finansējums sabiedriskā transporta pakalpojumu sniegšanai

Pamatojoties uz 2025. gada 4. decembrī Saeimā pieņemto likumu “Par valsts budžetu 2026. gadam un budžeta ietvaru 2026., 2027. un 2028. gadam”, valsts budžeta programmā 31.00.00 Sabiedriskais transports paredzēts finansējums 159 376 664 euro, to starpā sabiedriskā transporta pakalpojumu nodrošināšanai atbilstoši noslēgtajiem sabiedriskā transporta pakalpojumu pasūtījuma līgumiem 31.06.00 apakšprogrammā “Dotācija zaudējumu segšanai sabiedriskā transporta pakalpojumu sniedzējiem” – 93 787 014 euro. 
2026. gadā saglabāta kārtība, ka no 31.06.00. apakšprogrammas “Dotācija zaudējumu segšanai sabiedriskā transporta pakalpojumu sniedzējiem” tiek veikti norēķini par sabiedriskā transporta pakalpojumu pasūtījuma līgumu izpildi un kompensēti vispārējie zaudējumi tieši piešķirto līgumu gadījumā un zaudējumi par personu ar braukšanas maksas atvieglojumiem pārvadāšanu. Proti, sabiedriskā transporta pakalpojumu sniedzējiem, kuriem ir noslēgti līgumi uz līgumcenas pamata, atsevišķi netiek veikts dotāciju maksājums par personu ar braukšanas maksas atvieglojumiem pārvadāšanu, bet gan kopējā aprēķinātā kompensācija sedz arī minēto zaudējumu apmēru. Atsevišķs maksājums par personu ar braukšanas maksas atvieglojumiem pārvadāšanu tiek saglabāts pārvadātājiem, kas sabiedriskā transporta pakalpojumu nodrošina ar vilcieniem un komercpārvadātājiem, kā arī valstspilsētu pašvaldībām par personu ar invaliditāti un bērnu bāreņu pārvadāšanu. Lai nodrošinātu precīzu un pamatotu minēto līdzekļu izlietošanu atbilstoši tam paredzētajam mērķim, identificējot finansējuma izlietojumu kā par kopējiem zaudējumiem, tā arī par personu ar braukšanas maksas atvieglojumiem pārvadāšanu, Satiksmes ministrija nodrošina 31.06.00 apakšprogrammā “Dotācija zaudējumu segšanai sabiedriskā transporta pakalpojumu sniedzējiem” divus atsevišķus norēķinu kontus, no kuriem attiecīgi piešķirts finansējums zaudējumu kompensēšanai un braukšanas maksas atvieglojumu zaudējumu kompensēšanai.  
Saskaņā ar Satiksmes ministrijas 2026. gada 8. janvāra rīkojumu Nr. 01-03/4 sabiedriskā transporta pakalpojumu sniegšanai reģionālās nozīmes maršrutos finansējums ir sadalīts sekojoši:
1) reģionālās nozīmes pārvadājumos ar autobusiem – 52 899 091 euro, to starpā kompensējot zaudējumus saistībā ar braukšanas maksas atvieglojumiem;
2) reģionālās nozīmes pārvadājumos pa dzelzceļu – 25 337 745 euro, to starpā 4 207 745 euro paredzēt norēķiniem par zaudējumiem saistībā ar braukšanas maksas atvieglojumiem;
3) komercpārvadājumos atbilstoši normatīvajos aktos noteiktajam regulējumam – 850 000 euro.
4) valstspilsētu pašvaldībām sabiedriskā transporta pakalpojumu sniegšanai ar autobusiem pilsētu nozīmes maršrutos:
a) zaudējumu kompensēšanai maršrutos, kuriem vairāk nekā 30% no kopējā maršruta garuma ir ārpus pilsētas administratīvās teritorijas – 2 800 000 euro;
b) zaudējumu kompensēšanai par personu ar invaliditāti[footnoteRef:2] pārvadāšanu – 11 689 231 euro; [2:  personas ar I vai II invaliditātes grupu, personas līdz 18 gadu vecumam ar invaliditāti un persona, kas pavada personu ar I invaliditātes grupu vai personu līdz 18 gadu vecumam ar invaliditāti.] 

c) zaudējumu kompensēšanai par bērnu bāreņu[footnoteRef:3] pārvadāšanu – 210 947 euro. [3:  bērni bāreņi un bez vecāku gādības palikuši bērni, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālajās izglītības iestādēs, kā arī augstskolās un koledžās līdz 24 gadu vecuma sasniegšanai.] 

2026. gada 1. pusgadā avansa norēķinos izmaksātā valsts budžeta dotācija veido 107,10% no 2026. gada finansēšanas plānā sākotnēji prognozētā avansa norēķinu plāna, jo sakarā ar Tuvo Austrumu konflikta ietekmi uz degvielas cenas sadārdzināšanos, Sabiedriskā transporta padome ar 19.03.2026. lēmumu Nr.1 (prot. Nr. 5/R§1) un 04.06.2026. lēmumu Nr.1 (prot. Nr. 9/R§1) valsts budžeta apakšprogrammas 31.06.00 “Dotācija zaudējumu segšanai sabiedriskā transporta pakalpojumu sniedzējiem” ietvarā pārcēla finansējumu no 2026. gada 4. ceturkšņa uz 2026. gada marta mēnesi, kā arī otro un trešo ceturksni, lai nodrošinātu pietiekamus apgrozāmos līdzekļus norēķiniem ar degvielas piegādātājiem. Tādējādi, sākot no marta līdz septembrim, pārvadātājiem ar autobusiem tiek nodrošināta pietiekama naudas plūsma, līdz ar ko 2026. gada novembrim un decembrim avansa norēķiniem finansējums vairs nav pieejams.  
2026. gadā valsts budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem” paredzētais finansējums sabiedriskā transporta pakalpojumu sniedzējiem Ministru kabineta 2021. gada 22. jūnija noteikumos Nr. 414 “Braukšanas maksas atvieglojumu noteikumi” (turpmāk – MK noteikumi Nr. 414) noteikto braukšanas maksas atvieglojumu kompensēšanai reģionālās nozīmes maršrutu komerciālajos reisos ir 850 000 euro.
Pamatojoties uz Sabiedriskā transporta padomes 19.12.2025. lēmuma Nr. 3 (prot. Nr. 18§ 3) 2.punktu, ATD tika uzdots pēc 2025. gada slēgšanas novērtēt AS “Pasažieru vilciens” kopējo zaudējumu kompensācijas apmēru par 2025. gadu un dotāciju pārmaksas aprēķināšanas gadījumā, samazināt 2026. gada izmaksājamo kompensāciju par braukšanas maksas atvieglojumiem ne vairāk kā par 587 970 euro, novirzot minēto finansējumu kompensācijai par personu ar braukšanas maksas atvieglojumiem pārvadāšanu komercpārvadājumos. Līdz ar to AS “Pasažieru vilciens” samazināti dotāciju avansa maksājumi par personu ar braukšanas maksas atvieglojumiem pārvadāšanu laika posmā no 2026. gada maija līdz septembrim kopā par 587 970 euro (attiecīgi maijā – par 69 924 euro, jūnijā, jūlijā, augustā – ik mēnesi par 149 374 euro un septembrī – par 69 924 euro), lai rezervē uzkrāto finansējumu novirzītu komercpārvadājumos radušos zaudējumu par braukšanas maksas atvieglojumu kompensēšanai.

Tabula Nr.1
Valsts budžeta dotācijas sadalījums un 
izlietojums 2026. gadā
	 
	31.06.00 apakšprogramma

	Pārvadājumu veids
	Piešķirts 2026. gadam
	Izlietots uz 30.06.2026.
	Kopā pārskaitītas dotācijas uz 31.08.2026.
	Kopā dotācijas atlikums uz 31.08.2026.

	
	
	Dotācijas zaudējumu segšanai
	Kompensācijas par braukšanas maksas atvieglojumiem 
	Norēķini par iepriekšējiem periodiem (2024. un 2025. gadu)
	Kopā dotācijas atlikums uz 30.06.2026.
	Izlietojums %-tos
	
	

	Reģionālās nozīmes pārvadājumi ar autobusiem
	52 899 091
	32 000 000
	
	 
	20 899 091
	60%
	42 200 000
	10 699 091

	Reģionālās nozīmes pārvadājumi pa dzelzceļu
	24 749 775
	10 565 000
	1 884 572
	 
	12 300 203
	50%
	18 102 114
	6 647 661

	Komercpārvadājumi ar autobusiem
	1 437 970
	 
	731 511.10
	 
	706 458.90
	51%
	892 391.76
	545 578.24

	Pilsētu nozīmes pārvadājumi valstspilsētās
	14 700 178
	1 288 022
	5 071 847
	15 147.16
	8 325 161.84
	43%
	9 740 891.85
	4 959 286.15

	Kopā
	93 787 014
	43 853 022
	7 687 930
	15 147
	42 230 915
	55%
	70 935 398
	22 851 616


Par laika periodu no 2026. gada 1. janvāra līdz 2026. gada 30. jūnijam kopējais valsts budžeta dotāciju izlietojums no piešķirtā kopējā finansējuma 2026. gadam veido 55%, to starpā reģionālās nozīmes pārvadājumos – 57 %, savukārt valstspilsētu pašvaldībās – 43 %. Ņemot vērā avansā izmaksātās dotācijas sabiedriskā transporta pakalpojumu sniedzējiem laika periodā no 2026. gada 1. janvāra līdz 2026. gada 30. jūnijam, secināms, ka dotāciju segums pār kompensējamiem zaudējumiem reģionālās nozīmes pārvadājumos ar autobusiem ir bijis 110 %, reģionālās nozīmes pārvadājumos pa dzelzceļu – 81 % (skatīt tabulu Nr. 2), savukārt valstspilsētu pašvaldību pilsētu pārvadājumos zaudējumi kompensēti vidēji 94% apmērā, to starpā pārvadājumos, kas ir ārpus pilsētas administratīvās teritorijas, ja maršruta daļa ir vairāk kā 30 % no kopējā maršruta garuma, –  89 %, bet par ar personu ar valsts noteiktajiem braukšanas maksas atvieglojumiem pārvadāšanu – 96 %.
Vienlaikus saskaņā ar ATD veiktajiem gala norēķiniem ar sabiedriskā transporta pakalpojumu sniedzējiem un valstspilsētu pašvaldībām par 2025. gadu, provizoriski ir aprēķināts, ka 2025. gadā avansā veiktās dotāciju izmaksas veido pārpalikumu aptuveni 6,32 milj. euro[footnoteRef:4], kas atbilstoši Ministru kabineta 2015. gada 28. jūlija noteikumu Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” (turpmāk – MK noteikumi Nr. 435) 72. punktam, var tikt ieskaitīta nākamo periodu zaudējumu kompensācijas segšanai. [4:  Reģionālās nozīmes pārvadājumos kopējais pārpalikums veido 5,8 milj. euro, bet valstspilsētu pašvaldībām 0,514 milj. euro] 

[bookmark: _Hlk76374419]Ņemot vērā iepriekš minēto, kopējais avansā izmaksātā finansējuma izlietojums uz 2026. gada 31. augustu no 31.06.00 apakšprogrammas veido atšķirīgu dotāciju izlietojumu, jo reģionālās nozīmes pārvadājumos ar autobusiem uz 2026. gada 31. augustu dotācijās avansa maksājumu veidā ir izlietoti 76% (70,9 milj. euro no 93,787 milj. euro) no kopējā gadam paredzētā finansējuma, un attiecīgi, vērtējot kopējos zaudējumus finansējums līdz gada beigām būs nepietiekams, neskatoties uz to, ka no 2025. gada ir aprēķinātas (uzkrātas) pārmaksas, kas var kompensēt daļu no 2026. gadā nepietiekamā finansējuma sabiedriskā transporta pakalpojumu nodrošināšanai. Līdz ar to secināms, ka, saglabājoties situācijai, kad sabiedriskā transporta pakalpojumu sniedzējiem reģionālās nozīmes pārvadājumos zaudējumi netiek kompensēti pilnā apmērā visa 2026. gada garumā un pieejamais finansējums nenodrošina avansa maksājumu veikšanu, pastāv būtiski riski sabiedriskā transporta pakalpojumu nepārtrauktības nodrošināšanai. Tas saistīts ar to, ka sabiedriskā transporta pakalpojumu sniedzējiem apgrozāmo līdzekļu nepietiekamības dēļ var rasties grūtības savlaicīgi norēķināties ar piegādātājiem un izmaksāt darba samaksu darbiniekiem.

Nākamajās informatīvā ziņojuma nodaļās ietverts skaidrojums un detalizācija par finansējuma izlietojumu un faktisko un plānoto zaudējumu kompensācijas apmēru un tam nepieciešamo papildu finansējumu, kā arī apstākļiem, kas ietekmē tā apjomu.



1. Faktiskie zaudējumi reģionālās nozīmes pārvadājumos un prognozētais zaudējumu apmērs 2026. gadā 

2026. gadā sabiedriskā transporta pakalpojumu pasūtījuma apjoms reģionālās nozīmes pārvadājumos tiek veidots un uzturēts atbilstoši iedzīvotāju pieprasījumam. Atkārtoti atzīmējam, ka iepriekšējos piecos gados reģionālais maršrutu tīkls ir būtiski mainījies. Vēl 2019. gadā nobraukums reģionālās nozīmes pārvadājumiem ar autobusiem ieņēma lielu īpatsvaru (93%) kopējā reģionālās nozīmes maršrutu tīklā, bet jau 2021. gada nogalē un 2022. gadā, slēdzot atsevišķus maršrutus un reisus reģionālās nozīmes pārvadājumos ar autobusiem, savukārt vilcienu segmentā atbilstoši ritekļu kapacitātei, palielinot reisu skaitu un virzienus, ir veicināta dzelzceļa pārvadājumu prioritizēšana, tuvinoties sabiedriskā transporta pakalpojumu koncepcijas 2021.-2030. gadam[footnoteRef:5] īstenošanas galvenajiem mērķiem. Darbs pie reģionālās nozīmes maršrutu tīkla uzlabošanas turpinās, lai palielinātu un efektivizētu pasažieru mobilitātes iespējas, izmantojot vilciena vai autobusu satiksmi vai to savienojumu.  [5:  Ministru kabineta 2019. gada 4. jūnija sēdē izskatītajā informatīvā ziņojumā “Par reģionālās nozīmes sabiedriskā transporta pakalpojumu attīstību 2021.-2030. gadam” (prot. Nr.27, 28.§) iekļauti galvenie sabiedriskā transporta pakalpojumu attīstības virzieni laika periodā no 2021.-2030. gadam] 

Vienlaikus attiecībā uz 2026. gada pirmā pusgada faktiskajiem rezultātiem var secināt, ka kopējie kompensējamie zaudējumi, ja tos salīdzina ar 2025. gada to pašu periodu, ir palielinājušies reģionālās nozīmes pārvadājumos ar autobusiem – par 2,12 %, savukārt reģionālās nozīmes pārvadājumos ar vilcieniem kompensējamo zaudējumu apmērs ir pieaudzis par 13 %. Kompensācijas apmēra palielināšanos noteica izmaksu pieaugums, ko ietekmē arī Tuvo Austrumu konflikta ietekmē pieaugošās energoresursu cenas. Vienlaikus 2026. gadā ar biļešu ieņēmumu pieaugumu ir rasta iespēja mazināt kompensējamo zaudējumu pieaugumu, bet kopējais ieņēmumu pieaugums nesedz visu izdevumu pieaugumu, kā arī valsts budžeta bāzē trūkstošo finansējumu, pie kura nodrošināma visu uzņemto saistību segšana. 

Tabula Nr.2
2026. gada 1.pusgada faktiskie rezultāti 
reģionālās nozīmes pārvadājumos (bez komercpārvadājumiem)
	Nr.p.k.
	Rādītāja nosaukums
	Reģionālie autobusu pārvadājumi 
	Reģionālie vilcienu pārvadājumi
	Pavisam kopā

	1
	Dotācija sabiedriskā transporta pakalpojumu sniegšanai (bāze), euro
	52 899 091
	24 749 775
	77 648 866,00

	2
	Ieņēmumi, euro
	14 661 886,58
	16 763 618,95
	31 425 505,53

	2.1.
	t.sk. ieņēmumi no biļešu pārdošanas, euro
	14 642 599,02
	13 742 397,30
	28 384 996,32

	3
	Izdevumi (izņemot izdevumi par  dzelzceļa infrastruktūru)*, euro
	43 062 700,13
	31 062 828,33
	74 125 528,46

	3.1.
	t.sk. izdevumi par autoostām, euro 
	3 330 122,91
	 
	3 330 122,91

	4
	Nobraukums maršrutu tīklā, kilometri
	32 671 123,12
	3 847 679,00
	36 518 802,12

	5
	Nobraukums maršrutu tīklā, vagonkilometri
	-
	14 638 750,00
	14 638 750,00

	6
	Kompensējamais PVN par braukšanas maksas atvieglojumiem, euro
	551 684,28
	243 868,32
	795 552,60

	7
	Aprēķinātā peļņa atbilstoši MK noteikumos Nr.435 un sabiedriskā transporta pakalpojumu līgumos noteiktajai kārtībai, euro
	197 235,61
	785 963,42
	983 199,03

	8
	Aprēķinātā zaudējumu kompensācija atbilstoši sabiedriskā transporta pakalpojumu līgumos noteiktajam, euro** (vilcienu pārvadājumos 3.rinda - 2.rinda + 6.rinda + 7.rinda); (autobusu pārvadājumos 3.rinda - 2.1.rinda + 6.rinda + 7.rinda)
	29 169 021,00
	15 329 041,12
	44 498 062,12

	9
	Pārskaitītas dotācijas zaudējumu segšanai un par braukšanas maksas atvieglojumiem (31.06.00 apakšprogramma), euro
	32 000 000,00
	12 449 572,00
	44 449 572,00

	10
	Izmaksātais līdzfinansējums no pašvaldībām, euro
	30 243,40
	 
	30 243,40

	11
	No kompensācijas ieturēto līgumsodu apmērs, euro
	100 220,00
	21 840,00
	122 060,00

	12
	Iztrūkums (-) / pārmaksa (+) zaudējumu segšanai, euro (9.rinda +10 rinda + 11.rinda – 8.rinda)
	2 961 442,40
	-2 857 629,12
	103 813,28

	 
	Dotāciju segums pār kompensējamiem zaudējumiem, %
	109,71%
	81,22%
	99,89%

	 
	Biļešu ieņēmumu segums pār kompensējamiem izdevumiem, %
	34,00%
	44,24%
	38,29%

	13
	Dotāciju atlikums 2026. gada 6 mēnešiem, euro (1.rinda - 9.rinda)
	20 899 091,00
	12 300 203,00
	33 199 294,00

	* Izdevumi norādīti atbilstoši faktiskajām izmaksām (faktiskajās cenās) atbilstoši MK noteikumu Nr.435 3.pielikumam – reģionālas nozīmes pārvadājumos ar vilcieniem, bet reģionālās nozīmes pārvadājumos ar autobusiem atbilstoši aprēķinātajiem izdevumiem nobraukuma reizinājums ar pakalpojuma cenu par 1 kilometru.

	** Zaudējumu kompensācija ir noteikta atbilstoši katram sabiedriskā transporta pakalpojumu līgumā noteiktajam kompensācijas veidam – proti, reģionālās nozīmes pārvadājumos ar vilcieniem atbilstoši MK noteikumu Nr.435 2.1., 2.5., 51. un 53.punktā noteiktajā kārtībā un reģionālās nozīmes pārvadājumos ar autobusiem atbilstoši MK noteikumu Nr.435 56.punktam un sabiedriskā transporta pakalpojumu līgumos noteiktajai līgumcenai par veikto kilometru.



Atbilstoši veiktajiem avansa norēķiniem ar sabiedriskā transporta pakalpojumu sniedzējiem reģionālās nozīmes pārvadājumos, nesegtie zaudējumi pamatā veidojas reģionālās nozīmes pārvadājumos ar vilcieniem, kas veido 2,86 milj. euro, savukārt autobusu pārvadājumos konstatējama pārmaksa sakarā ar avansa norēķinu palielinājumu, jo 2026. gada pirmajā pusgadā avansā izmaksātā dotācija no kopējā 2026. gadam paredzētā finansējuma veido 60%. 

2.1.  Maršrutu tīkls
Katru gadu reģionālā maršrutu tīklā pārvadājumos ar autobusiem tiek veikti būtiski grozījumi, ievērojot iedzīvotāju pieprasījuma izmaiņas, skolu reformas rezultātā pielāgota reģionālā satiksme, lai nodrošinātu sabiedriskā transporta pakalpojumu pieejamību. 2026. gadā reģionālās nozīmes maršrutu tīkls saglabāts 2025. gada apjomā. 
Lai sabalansētu valsts budžeta izdevumus ar normatīvajos aktos noteikto sabiedriskā transporta pakalpojumu pārzināšanu un organizēšanu, ATD iesniedza priekšlikumus Sabiedriskā transporta padomē, un Sabiedriskā transporta padome 2025. gada 4. septembrī (prot. Nr. 14§3) apstiprināja 2026. gada prognozi, kur tika plānots reģionālās nozīmes pārvadājumos ar vilcieniem 8,04 milj. km, bet reģionālās nozīmes pārvadājumus ar autobusiem noteikt 56,15 milj. km apmērā, kas ir par 14,8% jeb 9,8 milj. km mazāk nekā 2025. gadā. Ņemot vērā sākotnēji  plānoto būtisko pārvadājumu apjoma samazinājumu, kas būtu radījis nepieciešamību pašvaldībām iesaistīties alternatīvu mobilitātes risinājumu nodrošināšanai gan iedzīvotājiem, gan skolēniem, kā arī Ministru kabineta 2026. gada 10. februāra sēdē (prot. Nr. 6/29.§) pieņemto lēmumu par maršrutu tīkla saglabāšanu 2025. gada apjomā, paredzot šim mērķim papildu finansējumu, Sabiedriskā transporta padome 2026. gada 31. martā atkārtoti pieņēma lēmumu (prot. Nr. 6§11),  nosakot šādus 2026. gada plānotos pārvadājumu apjomus un kompensāciju apmērus:
· reģionālajos autobusu maršrutos prognozētais pārvadājumu apjoms ir 65 685 108,60 km, bet nepieciešamais kompensācijas apmērs prognozēts 60 741 524 euro;
· reģionālajos dzelzceļa maršrutos prognozētais pārvadājumu apjoms ir 8 078 109 vilcienkilometri un nepieciešamais kompensācijas apmērs (bez infrastruktūras maksājumiem) prognozēts 28 459 782 euro.

Kopumā reģionālās nozīmes maršrutu tīkls 2026. gada 1.pusgadā veidoja 39 miljonus kilometru, kas ir par 1,16% mazāk nekā 2025. gada 1. pusgadā. Lielākais nobraukuma īpatsvars saglabājas reģionālajos dotētajos autobusu pārvadājumos, lai nodrošinātu novadu teritoriju savienojumus ar pilsētām, kā arī nodrošinātu iedzīvotājiem nokļūt darba vietās, izglītības, veselības, valsts un pašvaldību iestādēs.  


Attēls Nr.1
Reģionālās nozīmes maršrutu tīkla sadalījums (īpatsvars) 
pēc nobraukuma, procentos

Jāatzīmē, ka no 2026. gada aprīļa vidus komerciālos pārvadājumus pārtrauca sniegt SIA “Norma-A” (ar zīmolu Ecolines) Rēzeknes, Rēzeknes-Daugavpils, Balvu un Ventspils virzienos. Minētais komerciālo pārvadājumu samazinājums netika kompensēts ar reģionālo dotēto autobusu nobraukuma palielinājumu, līdz ar to maršrutu tīkla izmaiņas neradīja papildu ietekmi uz kopējo valsts budžeta dotācijas apmēru. Vienlaikus jāuzsver, ka tajos reģionālās nozīmes dotēto pārvadājumu virzienos, kuros tika pārtraukti komercpārvadājumi, vidējais pārvadāto pasažieru skaits pieauga par 7%, savukārt ieņēmumi palielinājās par 32%. 
Reģionālās nozīmes pārvadājumos pa dzelzceļu Rēzeknes līnijā pasažieru skaita kritums, kas tika novērots 2025. gadā pēc komercpārvadājumu uzsākšanas, ir apstājies un 2026. gada pirmajā pusgadā jau vērojams pasažieru plūsmas pieaugums. Līdz ar to, pieaugot ieņēmumiem, prognozēts neliels zaudējumu kompensācijas samazinājums.

2.2. Pārvadātie pasažieri
2026. gada pirmajos sešos mēnešos dotētajos reģionālās nozīmes autobusu un vilcienu maršrutos kopā tika pārvadāti 20,22 miljoni pasažieru. Salīdzinot ar 2025. gada attiecīgo periodu, kad reģionālos sabiedriskā transporta maršrutus izmantoja 20,36 miljoni pasažieru, šogad vērojams pasažieru skaita samazinājums par 0,7 % jeb 139,84 tūkstošiem pasažieru. No kopējā 2026. gada pirmajos sešos mēnešos pārvadāto pasažieru skaita vērojams gandrīz vienāds sadalījums starp abiem reģionālā sabiedriskā transporta veidiem – 50,01 % jeb 10,11 miljoni pasažieru tika pārvadāti reģionālās nozīmes autobusu maršrutos, savukārt 49,99 % jeb 10,11 miljoni – reģionālās nozīmes vilcienu maršrutos (skat. attēlu Nr. 2).

Attēls Nr.2
Pārvadāto pasažieru skaits reģionālās nozīmes dotētajos maršrutos
2019.-2026. gada pirmajos sešos mēnešos, milj.

Salīdzinot šī gada pirmajos sešos mēnešos pārvadāto pasažieru skaitu ar iepriekšējā gada attiecīgo periodu, secināms, ka pasažieru skaits ir nedaudz samazinājies gan autobusu, gan vilcienu maršrutos, tomēr izmaiņas nav būtiskas. Lielāks samazinājums vērojams autobusu pārvadājumos, savukārt vilcienu pārvadājumos pasažieru skaits saglabājies gandrīz iepriekšējā gada līmenī, neraugoties uz ilgstošu dzelzceļa infrastruktūras remontdarbu periodu 2026. gadā. Reģionālās nozīmes autobusu maršrutos 2026. gada pirmajos sešos mēnešos kopumā tika pārvadāti 10,11 miljoni pasažieru. Salīdzinājumā ar 2025. gada attiecīgo periodu tas ir par 1,2 % jeb 123,2 tūkstošiem pasažieru mazāk nekā pērn. Reģionālās nozīmes vilcienu maršrutos 2026. gada pirmajos sešos mēnešos kopumā tika pārvadāti 10,11 miljoni pasažieru. Salīdzinot ar 2025. gada attiecīgo periodu, pasažieru skaits vilcienu pārvadājumos samazinājies tikai par 0,2 % jeb 16,7 tūkstošiem pasažieru. 
Vienlaikus jānorāda, ka pasažieru plūsmu 2026. gadā joprojām būtiski ietekmē dzelzceļa infrastruktūras remontdarbi. Īpaši izteikta ietekme ir elektrificētajās dzelzceļa līnijās, kur remontdarbu dēļ tiek samazināts vilcienu reisu skaits, kā arī atsevišķos posmos vilcienu kustība tiek ierobežota vai organizēta ar autobusu pārvadājumiem. Būtiskākais pasažieru skaita samazinājums, salīdzinot ar 2025. gadu, joprojām konstatēts Tukuma līnijā, kur pārvadāto pasažieru skaits samazinājies par vairāk nekā 338 tūkstošiem pasažieru.. Vienlaikus jūnijs ir pirmais mēnesis šogad, kad arī Tukuma līnijā, salīdzinot ar iepriekšējā gada attiecīgo mēnesi, reģistrēts neliels pasažieru skaita pieaugums.
Ierobežotā infrastruktūras pieejamība un ar to saistītās izmaiņas kustības sarakstos ietekmē pārvadājumu regularitāti un ērtumu, tādējādi ietekmējot pasažieru izvēli un kopējo braucienu skaitu. Vienlaikus tajās līnijās, kur remontdarbu ietekme ir mazāka un tiek nodrošināta stabila satiksme ar jaunajiem elektrovilcieniem, pasažieru skaits turpina pieaugt. Šī gada pirmajos sešos mēnešos pasažieru skaits pieauga trīs elektrificētajās dzelzceļa līnijās – Jelgavas, Aizkraukles un Skultes. Straujākais pieaugums, salīdzinot ar 2025. gada attiecīgo periodu, konstatēts Jelgavas līnijā, kur pasažieru skaits palielinājās par 8 % jeb 130 tūkstošiem pasažieru. Savukārt Aizkraukles līnijā pasažieru skaits pieauga par 4,8 % jeb 127 tūkstošiem pasažieru, un Skultes līnijā turpinājās mērens pasažieru skaita pieaugums – par 5% jeb 62 tūkstošiem. Nemainīgi visvairāk pasažieru pārvadāti Tukuma līnijā, kur pirmajos sešos mēnešos pārvadāti vairāk nekā 3,2 miljoni pasažieru.
Prognozējot 2026. gada 2.pusgada kompensējamo zaudējumu apmēru, pieņemts, ka pārvadāto pasažieru skaits saglabās esošo tendenci un būtiski nesamazināsies. 


2.3.  Biļešu ieņēmumi un tarifu ietekme
Atbilstoši Sabiedriskā transporta padomes 2025. gada 4. septembra sēdē (prot. Nr. 14, 4.§) lemtajam no 2026. gada 15. janvāra tika palielināta braukšanas maksa (tarifs), lai kompensētu pakalpojumu sniegšanā pieaugošās izmaksas un mazinātu no valsts budžeta izdevumus pārvadātāju kompensācijām. Braukšanas maksas (tarifa) palielinājums uz kilometru tika paredzēts 6-7% robežās un tarifu korekcija ir sabalansēta ar vidējo neto algu un inflāciju.
Ņemot vērā minētos rādītājus un iedzīvotāju reālo pirktspēju saskaņā ar sākotnējām aplēsēm braukšanas maksas (tarifa) paaugstināšana nodrošinātu ieņēmumu pieaugumu aptuveni 5,67 milj. euro apmērā. Aprēķins veikts, pieņemot, ka maršrutu tīkla apjoms saglabājas 2025. gada līmenī un pasažieru skaits atbilst 2025. gadā pārvadāto pasažieru skaitam.
Pamatojoties uz 2026. gada pirmā pusgada datiem secināms, ka, lai arī pasažieru skaits, salīdzinot ar attiecīgo periodu 2025. gadā, ir nedaudz ir samazinājies, biļešu ieņēmumi kopumā ir pieauguši par 2,4 milj. EUR. Līdz ar to var prognozēt, ka kopējais ieņēmumu pieaugums 2026. gadā varētu sasniegt 4,5 milj. euro. 
Vienlaikus ar braukšanas maksas (tarifa) paaugstināšanu pieaug arī pasažieru interese par sabiedriskā transporta lojalitātes produktiem. Proti, 2026. gada pirmajā pusgadā vienreizējās biļetes izmantojošo pasažieru skaits samazinājās par 3%, savukārt ieņēmumi no šo biļešu tirdzniecības pieauga par  8%. Vienlaikus abonementa biļešu lietotāju skaits palielinājās par 13%, bet ieņēmumi no abonementa biļetēm pieauga par 24%. 
Minētās tendences liecina, ka, lai arī braukšanas maksas (tarifa) pieaugums kopumā ir bijis mērens un atbilstošs vispārējai ekonomiskajai attīstībai, tas finansiāli ietekmē regulāros sabiedriskā transporta pakalpojumu lietotājus. Tādēļ turpmāka braukšanas maksas (tarifa) pārskatīšana būtu īstenojama pakāpeniski, vienlaikus attīstot lojalitātes produktus, kas mazina ietekmi uz regulārajiem pasažieriem, veicina viņu lojalitāti sabiedriskajam transportam un sekmē jaunu pasažieru piesaisti.

2.4.  Sabiedriskā transporta pakalpojumu izmaksas un prognozētie zaudējumi 2026. gada otrajā pusgadā 
Reģionālās nozīmes pārvadājumos ar autobusiem 2026. gadā sabiedriskā transporta pakalpojumu sniegšana tiek nodrošināta saskaņā ar noslēgtajiem sabiedriskā transporta pakalpojumu pasūtījuma līgumiem, kuros ir noteikta pakalpojumu cena jeb līgumcena. Atkarībā no līguma darbības termiņa un tajā paredzētajiem nosacījumiem pakalpojuma izmaksas ir fiksētas un nav tieši atkarīgas no preču un pakalpojumu tirgus cenu svārstībām.
Vienlaikus sabiedriskā transporta pakalpojumu pasūtījuma līgumi paredz pakalpojuma cenas pārskatīšanu (līgumā paredzētā indeksācija, kas tiek veikta katram līgumam divas reizes līguma izpildes laikā), kas, pieaugot izmaksu indeksiem, palielina kopējās sabiedriskā transporta pakalpojumu nodrošināšanas izmaksas. Provizoriskā ietekme uz valsts budžeta izdevumiem, ko var radīt pakalpojumu cenas pārskatīšana atbilstoši spēkā esošo līgumu noteikumiem, aprēķināta 1,2 milj. euro 2025.gadā[footnoteRef:6], prognozējama 3,3 milj. euro – 2026.gadā un 4,3 milj. euro – 2027.gadā. [6:  Finansējums piešķirts no Līdzekļiem neparedzētiem gadījumiem ar Ministru kabineta 2025.gada 10.decembra rīkojumu Nr.832 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”” 3 932 706 euro ietvarā.] 

Savukārt, reģionālās nozīmes pārvadājumu pa dzelzceļu norēķini par sabiedriskā transporta pakalpojumu izpildi ir balstīti uz vispārējās zaudējumu kompensēšanas līgumu (AS “Pasažieru vilciens” gadījumā) vai atsevišķu izdevumu kompensēšanu (SIA “Gulbenes-Alūksnes bānītis” gadījumā), atbilstoši kuram izmaksu apjoms nav fiksēts un pakļaujas tirgus cenu svārstībām. 
Abos gadījumos izmaksājamā valsts budžeta dotācija (kompensācija) ir atkarīga no dažādiem mainīgiem lielumiem, proti, ne tikai veiktā nobraukuma un tā izpildei nepieciešamo izmaksu kopuma, bet arī pārvadāto pasažieru skaita un biļešu ieņēmumiem.
Kopumā 2026. gadā faktiskie izdevumi sabiedriskā transporta pakalpojumu nodrošināšanā ir palielinājušies un turpina palielināties. Piemēram, reģionālās nozīmes pārvadājumos ar vilcieniem faktiskās izmaksas (2026. gada pirmajā pusgadā salīdzinājumā ar to pašu periodu 2025. gadā) palielinājušās par 11,9%, kur pamatā izmaksu pieaugumu noteica:
· energoresursu cenu kāpums. Kopumā energoresursu izmaksas pārsniedza  26% jeb 1,3 milj. euro salīdzinājumā ar 2025. gada pirmā pusgada izmaksām. Energoresursu izmaksu pieaugumu, galvenokārt, noteica degvielas cenu kāpums[footnoteRef:7] saistībā ar situāciju Tuvajos Austrumos, kā arī elektroenerģijas cenas pieaugums[footnoteRef:8] un lielāks energoresursu patēriņš, ko ietekmēja netipiski aukstie laikapstākļi gada pirmajos mēnešos. [7:  Vidējā dīzeļdegvielas iepirkuma cena . gad2026. gada 1.pusgadā salīdzinot ar 2025. gada to pašu periodu bija par 12% lielāka;]  [8:  Vidējā elektroenerģijas iepirkuma cena . gad2026. gada 1.pusgadā salīdzinot ar 2025. gada to pašu periodu bija par 20% lielāka] 

· remonta izdevumi. 2026. gada pirmajā pusgadā pieauga vilcienu uzturēšanas izdevumi, jo gada pirmajos mēnešos tika veikta virkne neparedzētu ārpuskārtas remontdarbu, tostarp pantogrāfu bojājumu novēršana. Vienlaikus 2026. gadā ritošā sastāva remontstrādnieku stundas tarifa likmē tika integrēta darba samaksas mainīgā daļā, tādējādi nodrošinot Darba likumā noteikto piemaksu aprēķināšanu no augstākas stundas tarifa likmes. Papildus tam 2026. gadā ir samazināts neaizpildīto amata vietu skaits. Kopējo izmaksu pieaugums veido 0,6 milj. euro.
· līdzekļu norakstīšanas izdevumi. 2026. gada pirmajā pusgadā dīzeļvilcienu nobraukums ir pieaudzis par 4% salīdzinājumā ar attiecīgo periodu iepriekšējā gadā. Vienlaikus 2025. gada otrajā pusē un 2026. gada sākumā tika veikti vairāki vagonu un MODUSA iekārtu kapitālie remonti, kuru izmaksas tika kapitalizētas un atspoguļotas nolietojumā. Tāpat, lai nodrošinātu Škoda elektrvilcienu ekspluatāciju un uzturēšanu, 2025. gada beigās un 2026. gada sākumā tika iegādātas vairākas specializētas iekārtas, tostarp zemgrīdas virpa riteņpāru apvirpošanai, vilcienu mazgāšanas iekārta, 16Ev asu un riteņu defektoskopijas iekārta, elektriskais iekrāvējs un citas uzturēšanas vajadzībām nepieciešamās iekārtas. Minēto faktoru ietekmē kopējais pieaugums veido 0,5 milj. euro.
· Citi izdevumi. 2025. gada beigās izmaksās iekļauta norakstīto vilcienu metāllūžņu vērtība. AS “Pasažieru vilciens” pārdeva un turpina pārdot īpašumā esošos ER2 un ER2T sērijas elektrovilcienu vagonus (motorvagoni, galvas vagoni un piekabes vagoni – kopā 146 vienības), kā arī lokomotīvi TGM 40. Pārdodot minētos pamatlīdzekļus atklātā izsolē, tiek gūti papildu ieņēmumi, kas samazina izmaksājamās kompensācijas apmēru, iekļaujot ar līgumu izpildi saistītos citos ieņēmumos. Papildus slikto laikapstākļu dēļ gada sākumā pieauga arī izmaksas elektroenerģijai un apkurei ritošā sastāva uzkopšanas un remonta telpās. Papildus pieauguši izdevumi, kas saistīti ar neregulārajiem pasažieru pārvadājumiem ar autobusiem gan infrastruktūras remonta, gan vilcienu kavēšanās/atcelšanas dēļ. Izdevumu pieaugums veido 0,7 milj. euro.
	Līdz ar to attiecībā uz reģionālās nozīmes pārvadājumiem ar vilcieniem augstākie riski zaudējumu kompensācijas palielinājumam ir saistāmi tieši ar nepieciešamo izmaksu pieaugumu, un tā līdzsvarošana ar pieejamo valsts budžeta ietvaru ir iespējama tikai ar pasažieru skaita pieaugumu vai palielinot braukšanas maksu (tarifus). 2026. gada otrajā pusgadā reģionālās nozīmes pārvadājumos ar vilcieniem ir paredzēts izmaksu pieaugums par aptuveni 9,4%, salīdzinot 2026. gada pirmo pusgadu. Izmaksu palielinājums ir saistīts ar nepieciešamību nodrošināt pilnvērtīgu pārvadājumu pakalpojuma sniegšanu un personāla kapacitāti. Šobrīd AS “Pasažieru vilciens” ir 45 vakantas amata vietas, no kurām 22 ir vilcienu vadītāju un 14 konduktoru kontrolieru amati. Lai nodrošinātu ilgtspējīgu pārvadājumu darbību, kā arī mazinātu virsstundu apjomu un darba slodzi esošajiem darbiniekiem, plānots pakāpeniski aizpildīt vakances prioritārajās operatīvajās profesijās. Vakanto amata vietu aizpildīšana palielinās darba samaksas un citas ar personālu saistītās izmaksas, kas ir viens no būtiskajiem faktoriem nepieciešamā zaudējumu kompensācijas apmēra palielinājumam 2026. gada otrajā pusgadā. 
	Tāpat 2026. gada otrajā pusgadā izmaksu pieaugums ir novērtēts, ievērojot piesardzības principu attiecībā uz energoresursu izmaksām. Lai gan energoresursu cenas gada pirmajā pusē ir bijušas salīdzinoši stabilas, Eiropas enerģijas tirgos joprojām saglabājas augsta nenoteiktība un cenu svārstību riski. Starptautiskās enerģētikas organizācijas un Eiropas institūcijas norāda, ka elektroenerģijas cenas 2026. gadā joprojām ir cieši saistītas ar dabasgāzes cenu dinamiku, ģeopolitiskajiem notikumiem un sezonālajiem pieprasījuma faktoriem. Eiropas Komisija un Starptautiskā Enerģētikas aģentūra (IEA) norāda, ka naftas un gāzes tirgos saglabājas paaugstināti cenu riski, savukārt elektroenerģijas cenu prognozes raksturo būtiska nepastāvība līdz pat gada beigām. Ņemot vērā, ka energoresursu izmaksas veido būtisku daļu no pasažieru pārvadājumu pašizmaksas, AS “Pasažieru vilciens” 2026. gada otrā pusgada prognozēs ir izvēlējies piesardzīgu pieeju, nepieņemot pieņēmumu par būtisku energoresursu cenu samazināšanos līdz gada beigām. Tas ļauj mazināt risku, ka nelabvēlīgu tirgus izmaiņu gadījumā faktiskās izmaksas būtiski pārsniegtu plānotās. 
	Ņemot vērā, ka 2026. gada septembrī plānots pabeigt Bolderājas līnijas pasažieru pārvadājumu uzsākšanai nepieciešamos infrastruktūras izbūves darbus, pēc infrastruktūras gatavības un nepieciešamo lēmumu pieņemšanas pasažieru vilcienu satiksme uzsākama bez nepamatotas kavēšanās. Līdz ar to, lai noteiktu pasažieru pieprasījumam un finansējuma iespējām atbilstošu pakalpojuma apjomu, 2026. gada otrajā pusgadā ierobežotā apjomā tiks uzsākti eksperimentālie pārvadājumi Bolderājas virzienā, kas arī palielina kopējās izmaksas un plānoto zaudējumu kompensāciju kopumā.
Attiecībā uz reģionālās nozīmes pārvadājumiem ar autobusiem, situācija ir atšķirīga, jo 2026. gadā kopējos izdevumus veido atklātā konkursā noslēgtajos līgumos noteiktā pakalpojumu cena un tās indeksācija. 2026. gada sākumā, ievērojot atklāta konkursa procedūru, tika noslēgti divi jauni sabiedriskā transporta pakalpojuma līgumi, kuru izpilde uzsākta 2026. gada 1. jūlijā un to vidējā pakalpojuma cena par 20% pārsniedz pārējo līgumu pakalpojumu cenas[footnoteRef:9], kas bija spēkā 2026. gada pirmajā pusgadā.  [9:  Līgumos, kas noslēgti, pamatojoties uz atklāta konkursa rezultātiem iepirkumā ar identifikācijas Nr. AD 2019/7; ar identifikācijas Nr. AD 2020/5; ar identifikācijas Nr. AD 2021/9.] 

Kopumā reģionālās nozīmes pārvadājumiem ar autobusiem kompensējamās izmaksas 2026. gada pirmajā pusgadā salīdzinot ar 2025. gada to pašu periodu ir palielinājušās par 4,71%, ko noteica 2025. gada augustā pakalpojumu cenas pārskatīšana (indeksēšana) līgumos, kas noslēgti, pamatojoties uz atklāta konkursa rezultātiem iepirkumā ar identifikācijas Nr. AD 2019/7. Savukārt, ar 2026. gada 1.jūliju indeksē pakalpojumu cenas pakalpojumu līgumos, kas noslēgti uz atklāta konkursa rezultātiem (iepirkumā ar identifikācijas Nr. AD 2020/5). Līdz ar to 2026. gada otrajā pusgadā izmaksas palielinātos salīdzinājumā ar 2026. gada pirmo pusgadu par 1 323 289 euro jeb 3%.
Lai gan kopumā kompensējamo sabiedriskā transporta pakalpojumu izmaksu pieaugums, ievērojot ekonomiskās izmaiņas, nav būtisks, valsts budžeta bāzes finansējumā nav paredzēti papildu līdzekļi izmaksu pieaugumu segšanai, kas rodas no noslēgtajos sabiedriskā transporta pakalpojumu līgumos paredzētās pakalpojumu cenas indeksācijas vai pie jaunu līgumu noslēgšanas (2019.gadā prognozētais vidējais piedāvājums bija 1,17 euro/km un 2026. – 1,54 euro/km, jeb +32%). Kā norādīts iepriekš, no 2025.gada[footnoteRef:10], kad uzsākta sabiedriskā transporta pakalpojumu līgumos noteiktā pakalpojumu cenas pārskatīšana (divas reizes līguma darbības laikā), tiek radīts papildu izmaksu slogs tieši no izmaksu objektīvā palielinājuma, kas pieaug atkarībā no indeksa palielinājuma, kad pienākusi kārtējā pakalpojumu cenas pārskatīšana. [10: 2025.gadā aprēķināts 1,2 milj. euro, 2026.gadā prognozējams 3,3 milj. euro, 2027.gadā – 4,3 milj. euro, 2028.gadā – 6,1 milj. euro, 2029. – 2030.gadā – 11 milj. euro.] 

Tomēr jāuzsver, ka, neskatoties uz līgumos paredzēto indeksācijas modeli, kas paredz pakalpojumu cenu pārskatīt divas reizes līguma izpildes laikā, faktiskais izdevumu pieaugums reģionālās nozīmes pārvadājumos ar autobusiem ir daudz augstāks. Faktiski pēdējos piecos gados virkne neparedzētu notikumu ir ietekmējušas faktisko izmaksu pieaugumu, bet pakalpojumu cenas tiek pārskatītas novēloti un var radīt situāciju, kad līguma izpildē rodas grūtības, kas var novest pie līguma izpildes pārtraukšanas. Vērtējot atsevišķu izmaksu izmaiņas pret laika periodu, kad tika sagatavoti un iesniegti piedāvājumi, t.i. salīdzinājumā ar 2021. gadu, ir novērojams to pieaugums, un šīs izmaksas, kā, piemēram, darbinieku atalgojums, degvielas izdevumi un autobusu amortizācijas atskaitījumi veido aptuveni 50 % no kopējām izmaksām, līdz ar to šāds izmaksu pieaugums būtiski ietekmē spēju sniegt pakalpojumu, jo šādas izmaksas nav optimizējamas uz citu pakalpojuma cenā ievērtēto izmaksu apjoma vai peļņas rēķina.
Līdzīga situācija novērojama arī 2026. gadā, kad Tuvo Austrumu konflikta ietekmē ievērojami palielinājušās dīzeļdegvielas cenas. Vienlaikus līgumos paredzētais izmaksu kompensēšanas mehānisms šo cenu straujo pieauguma ietekmi pārvadātājiem kompensētu ar laika nobīdi, proti, laikā, kad tirgus situācija, iespējams, jau būtu stabilizējusies un krīzes radītās sekas būtu mazinājušās. Lai nodrošinātu savlaicīgus norēķinus ar dīzeļdegvielas piegādātājiem, 2026. gadā kā īstermiņa risinājums esošā finansējuma ietvaros tika palielināts tekošo dotāciju avansa maksājumu apmērs. Tomēr šāds risinājums nodrošina tikai papildu apgrozāmo līdzekļu pieejamību pārvadātājiem un nerisina izmaksu sadārdzinājuma jautājumu pēc būtības, jo tas neparedz ne pilnīgu, ne daļēju sadārdzinājuma kompensēšanu. Lai risinātu minēto jautājumu un panāktu līdzsvaru starp biežām ekonomiskajām svārstībām un pakalpojumu sniegšanai nepieciešamo izmaksu apjomu, tiek plānots mainīt pakalpojumu indeksācijas biežumu, kā rezultātā, ievērojot tuvākos notikumus un izmaiņas indeksējamās komponentēs (degvielas un darbinieku atalgojumam), tiek panākts līdzsvars starp piedāvāto cenu un ekonomikā notikušajām izmaiņām, lai pārvadātāji varētu nodrošināt pakalpojumu sniegšanu atbilstoši tirgus situācijai. Jāatzīmē, ka arī pašlaik sabiedriskā transporta pakalpojumu pasūtījuma līgumos noteiktās pakalpojumu cenas indeksācijas piemērošanai nav paredzēts valsts budžeta finansējums, kas regulāri tiktu pārskatīts atbilstoši ekonomiskajai situācijai un uzņemtajam saistību apmēram. Tādējādi rīcību ar indeksācijas biežuma pārskatīšanu un piemērošanu ierobežo sabiedriskā transporta pakalpojuma nodrošināšanai pieejamie resursi, jo saistības ir iespējams uzņemties tikai esošā finansējuma ietvaros. Un, lai gan jautājums par nepieciešamo finanšu resursu nodrošināšanu tiek risināts ik gadu, valsts budžeta finansiālas iespējas ir ierobežotas. Tādēļ šis aspekts jāņem vērā, izstrādājot atbilstošus risinājumus.
Gadījumā, ja vēl 2026. gadā tiek pieņemts lēmums mainīt par indeksācijas biežumu,  kopējais izdevumu pieaugums attiecībā pret līguma izpildē sākotnēji plānoto būtu 2 251 041 euro. Starpība noteikta pie potenciālām 2026.gada izmaksām pie spēkā esošā līguma indeksācijas, kas tiek veikta divas reizes līguma darbības laikā un potenciālām 2026.gada izmaksām pie līguma indeksācijas biežuma maiņas, pārejot uz pakalpojumu cenas pārskatīšanu katru gadu līguma darbības laikā. Minētais izdevumu pieaugums nav iekļauts papildu finansējuma nepieciešamības aprēķinā 9 854 232,34 euro apmērā un līdz ar to nav ietverts arī 2026. gada otrajā pusgadā plānotajos izdevumos. Vienlaikus šo papildu izdevumu segšanai nepieciešamības gadījumā paredzēts izmantot uzkrājumu, kas veidojies no iepriekšējos gados izveidojušās dotācijas pārmaksas, kas uz 2025. gada 31.decembri aprēķināta 2 456 032 euro apmērā.

Tabula Nr.3
Plānotie kompensējamie zaudējumi 2026. gada 2.pusgadā
reģionālās nozīmes pārvadājumos (bez komercpārvadājumiem)

	Nr.p.k.
	Rādītāja nosaukums
	Reģionālie autobusu pārvadājumi 
	Reģionālie vilcienu pārvadājumi
	Pavisam kopā

	1
	Ieņēmumi, euro
	14 836 526,11
	17 973 859,06
	32 810 385,17

	1.1.
	t.sk. ieņēmumi no biļešu pārdošanas, euro
	14 817 008,82
	15 035 608,76
	29 852 617,58

	2
	Izdevumi (izņemot izdevumi par  dzelzceļa infrastruktūru)*, euro
	44 385 989,97
	33 969 098,49
	78 355 088,46

	2.1.
	t.sk. izdevumi par autoostām, euro 
	3 369 788,41
	0,00
	3 369 788,41

	3
	Nobraukums maršrutu tīklā, kilometri
	33 060 272,88
	4 229 810,00
	37 290 082,88

	4
	Nobraukums maršrutu tīklā, vagonkilometri
	-
	16 020 335,00
	16 020 335,00

	5
	Kompensējamais PVN par braukšanas maksas atvieglojumiem, euro
	558 255,46
	266 817,25
	825 072,71

	6
	Aprēķinātā peļņa atbilstoši MK noteikumos Nr.435 un sabiedriskā transporta pakalpojumu līgumos noteiktajai kārtībai, euro
	0,00
	855 202,98
	855 202,98

	7
	Aprēķinātā zaudējumu kompensācija atbilstoši sabiedriskā transporta pakalpojumu līgumos noteiktajam, euro** (vilcienu pārvadājumos 2.rinda - 1.rinda + 5.rinda + 6.rinda); (autobusu pārvadājumos 2.rinda - 1.1.rinda + 5.rinda + 6.rinda)
	30 127 236,61
	17 117 259,66
	47 244 496,27

	8
	Plānotās dotācijas zaudējumu segšanai un par braukšanas maksas atvieglojumiem (31.06.00 apakšprogramma), euro
	20 899 091,00
	12 300 203,00
	33 199 294,00

	9
	Plānotais līdzfinansējums no pašvaldībām
	130 302,88
	0
	130 302,88

	10
	Iztrūkums (-) / pārmaksa (+) zaudējumu segšanai, euro (8.rinda+9.rinda) – 7.rinda
	-9 097 842,73
	-4 817 056,66
	-13 914 899,39

	* Prognozētie izdevumi, ņemot vērā pieaugošo cenu izmaiņas energoresursiem, izejmateriāliem, kā arī pakalpojumiem, kas nodrošina saimnieciskos procesus, kā arī līgumos paredzētās indeksācijas. 

	** Zaudējumu kompensācija ir noteikta atbilstoši katram sabiedriskā transporta pakalpojumu līgumā noteiktajam kompensācijas veidam – proti, reģionālās nozīmes pārvadājumos ar vilcieniem atbilstoši MK noteikumu Nr.435 2.1., 2.5., 51. un 53.punktā noteiktajā kārtībā un reģionālās nozīmes pārvadājumos ar autobusiem atbilstoši MK noteikumu Nr.435 56.punktam un sabiedriskā transporta pakalpojumu līgumos noteiktajai līgumcenai par veikto kilometru.



1. Komercpārvadājumi un braukšanas maksas atvieglojumu kompensēšana

3.1. Normatīvā regulējuma izmaiņas  
Valsts budžeta 31.06.00 apakšprogrammā “Dotācija zaudējumu segšanai sabiedriskā transporta pakalpojumu sniedzējiem” EKK 3000 Subsīdijas un dotācijas 2025. gadā un 2026. gadā ir paredzēts finansējums komercpārvadājumiem atbilstoši normatīvajos aktos noteiktajam regulējumam – 850 000 euro ik gadu, kas tika pārdalīts ar Ministru kabineta 2024. gada 20.augusta sēdē (prot. Nr.32, 61.§) atbalstīto Satiksmes ministrijas priekšlikumu no prioritārā pasākuma “Braukšanas maksas atvieglojumi bērniem bāreņiem un bez vecāku gādības palikušiem bērniem, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālajās izglītības iestādēs, kā arī augstskolās un koledžās līdz 24 gadu vecuma sasniegšanai, valstspilsētu pašvaldību organizētajos pārvadājumos”. 
2025. gada 24. oktobrī ir stājušās spēkā izmaiņas STP likumā, kur šī likuma 12. panta ceturtā daļa nosaka, ka sabiedriskā transporta pakalpojumu sniedzējiem komerciālajos maršrutos ar autobusiem vai pa dzelzceļu ir tiesības prasīt valstij kompensēt izdevumus par pārvadātajiem pasažieriem, kuri izmanto Ministru kabineta noteikumos noteiktos braukšanas maksas atvieglojumus. Saskaņā ar STP likuma pārejas noteikumu 35. punktu zaudējumus, kas sabiedriskā transporta pakalpojumu sniedzējam radušies pirms šā likuma 12. panta ceturtajā daļā minēto noteikumu spēkā stāšanās dienas par tādu pasažieru pārvadājumiem komerciālajos maršrutos, kuri izmanto Ministru kabineta noteikumos noteiktos braukšanas maksas atvieglojumus, kompensē, nepārsniedzot attiecīgā dotētā reģionālā sabiedriskā transporta tarifa apmēru vai braukšanas maksu faktiskajā apmērā, ja tā ir zemāka par dotēto reģionālo sabiedriskā transporta tarifu. Pēc STP likuma 12. panta ceturtajā daļā minēto noteikumu spēkā stāšanās dienas pārvadātājs var pieprasīt papildus kompensēt zaudējumus par iepriekšējo periodu, ja attiecīgie Ministru kabineta noteikumi nosaka lielāku kompensācijas apmēru. 
2025. gada 22.decembrī pieņemtās izmaiņas MK noteikumos Nr.435 paredz, ka izdevumu kompensācija komerciālajam pārvadātājam ir piemērojama no brīža, kad tiek uzsākta sabiedriskā transporta pakalpojuma sniegšana attiecīgajā komerciālajā maršrutā[footnoteRef:11]. [11:  MK noteikumu Nr.435 58.8 punkts] 

Pamatojoties uz MK noteikumu Nr.435 106.1. apakšpunktu, 106.2. apakšpunktu un 106.3. apakšpunktu, komerciālais pārvadātājs Administratīvā procesa likumā noteiktajā kārtībā iesniedz ATD iesniegumu par izdevumu kompensāciju un nodrošina ticamus un tiesiski pārbaudāmus datus par to pārvadāto pasažieru skaitu, kuri izmanto Ministru kabineta noteikumos noteiktos braukšanas maksas atvieglojumus. ATD izskata iesniegumu Administratīvā procesa likumā noteiktajā kārtībā, pārbauda komerciālā pārvadātāja iesniegumā norādītos datus un aprēķina izdevumu kompensācijas apmēru. ATD Administratīvā procesa likumā noteiktajā kārtībā un termiņā pieņem lēmumu par izdevumu kompensāciju komerciālajam pārvadātājam vai pamatotu izdevumu kompensācijas izmaksas atteikumu.

3.2. Komercpārvadājumu kompensāciju izlietojums un finansējuma nepieciešamība  
2025. gada nogalē un 2026. gadā ir saņemti visu pārvadātāju, kas sniedz vai iepriekš snieguši sabiedriskā transporta pakalpojumus reisos uz komerciāliem principiem, iesniegumi par  kompensācijas izmaksu aptverot laika periodu no 2021. gada septembra līdz 2026. gada otrajam ceturksnim. 
Tabula Nr.4
Finansējuma izlietojums braukšanas 
maksas atvieglojumu kompensēšanai uz 2026. gada 1.septembri

	Uzņēmums
	Periods
	Izmaksātās kompensācijas 2026. gadā (euro)

	SIA Daugavpils autobusu parks
	01.09.2021-16.03.2023
	118 327,98

	AS Liepājas autobusu parks
	02.05.2024-31.12.2024
	34 321,72

	AS Liepājas autobusu parks
	01.01.2025-31.12.2025
	49 119,40

	SIA Lux Express Latvia
	02.05.2024-31.12.2024
	100 714,36

	SIA Lux Express Latvia
	01.01.2025-31.12.2025
	429 027,64

	AS Liepājas autobusu parks
	01.01.2026-31.03.2026
	12 424,28

	PSIA Ventspils reiss
	01.09.2024-31.12.2024
	19 988,19

	PSIA Ventspils reiss
	01.01.2025-31.12.2025
	99 189,61

	PSIA Ventspils reiss
	01.01.2026-31.03.2026
	29 278,58

	Kopā
	 
	892 391,76



Attiecīgi atbilstoši pārvadātāju iesniegumiem, vēl plānotas kompensāciju izmaksas SIA “Galss buss” un SIA “Norma-A”, kur kompensācijas summa nav mazāka kā 636 385,25 euro Apkopojot veiktos aprēķinus saskaņā ar saņemtajiem iesniegumiem uz 2026. gada 20.augustu, provizoriskā aprēķinātā kompensācija sastāda 898 041,03 euro, tajā skaitā 491 568,34 euro ir kompensējami par laika periodu līdz 2024. gada 31.decembrim. Līdz ar to attiecībā pret 2026. gadā pieejamo finansējumu veidojas finansējuma iztrūkums vismaz 358 422 euro (31.06.00 apakšprogrammā paredzētā 2026. gadam 850 000 euro - 491 568 euro) apmērā, ņemot vērā, ka aprēķini vēl var tikt precizēti un no pārvadātājiem vēl nav saņemti iesniegumi par kompensācijas pieprasījumu par pārējiem 2026. gada ceturkšņiem.
Ievērojot to, ka grozījumi STP likumā ir pieņemti 2025. gada oktobrī, attiecinot kompensācijas izmaksu arī uz periodu, kad finansējums šādam mērķim nebija piešķirts, tad pašlaik kompensējot izdevumus par 2021.-2024. gadu no tekošā gada finansējuma, rodas situācija, ka SM nav iespējams norēķināties ar pārvadātājiem par 2026. gadā par pārvadātajām personām ar braukšanas maksas atvieglojumiem komercreisos. Kopējā plānotā nesegtā kompensācijas summa aprēķināta 660 868,77 euro (skatīt Tabulu Nr.5) par kopējo laika periodu no 2021.-2026. gadam, ievērojot to, ka līdz 2025. gadam finansējums kompensācijām par personu ar braukšanas maksas atvieglojumiem pārvadāšanu komercreisos netika paredzēts. 

Tabula Nr.5
Plānotais iztrūkums saistību segšanai par braukšanas 
maksas atvieglojumiem komercreisos, EUR

	 
	 
	2021.-2024.gads
	2025.gads
	2026.gads
	Kopā 2021.-2026.gads

	1
	Izmaksātās kompensācijas
	273 352.25
	577 336.65
	41 702.86
	892 391.76

	2
	Pieteiktie iesniegumi un aprēķinātās kompensācijas
	491 568.34
	222 439.36
	184 033.33
	898 041.03

	3
	Prognozētās kompensācijas
	0.00
	0.00
	570 435.98
	570 435.98

	4
	Piešķirtais finansējums
	0.00
	850 000
	850 000
	1 700 000[footnoteRef:12] [12:  Tā kā 2025. gadā faktiskās kompensāciju izmaksas netika veiktas, bet 587 970 euro tika novirzītas dotētā maršrutu tīkla personu ar braukšanas maksas atvieglojumiem kompensēšanai. Uz 31.12.2025. 2025. gadā piešķirtais finansējums veidoja atlikumu 262 030 euro un netika izlietots. Atbilstoši Sabiedriskā transporta padomes 19.12.2025. lēmumam Nr.3 (prot. Nr. 18§ 3), 30.04.2026. lēmumam Nr.1 (prot. Nr. 7/R§1), 03.06.2026. lēmumam Nr.1 (prot. Nr. 9/R§1), 27.07.2026. lēmumam Nr.1 (prot. Nr. 12§1) un 31.08.2026. lēmumam Nr.1 (prot. Nr. 14§1) AS “Pasažieru vilciens” 2026. gada izmaksājamā kompensācija par braukšanas maksas atvieglojumiem samazināta par 587 970 euro, novirzot minēto finansējumu kompensācijai par personu ar braukšanas maksas atvieglojumiem pārvadāšanu komercpārvadājumos. Pie kopējā iztrūkuma visam periodam no 2021.-2026.gadam noteikšanas tiek izmantots pilns piešķirtais finansējums, lai novērtētu faktisko stāvokli visos periodos pie pieprasītajām kompensācijām.] 


	5
	Neizlietotais finansējums
	0.00
	262 030
	0.00
	262 030

	6
	Faktiski pieejamais finansējums
	0.00
	0.00
	1 437 970
	1 437 970

	 
	Starpība (5.rinda+6.rinda) - 1.rinda-2.rinda-3.rinda)
	-764 920.59
	-537 746.01
	641 797.83
	-660 868.77



Nosakot kopējo nepieciešamo finansējumu par kompensācijām par personu ar braukšanas maksas atvieglojumiem pārvadāšanu komercreisos, tiek ņemts vērā kopējais 2025.gadā un 2026.gadā piešķirtais finansējums, neskatoties uz to, ka 2025.gadā 262 030 euro netika izlietoti. Līdz ar to laika periodā no 2021.-2026. gadam kopējais plānotais zaudējumu kompensācijas apmērs plānots 2 360 868,77 euro, bet kopējais piešķirtais finansējums ir bijis 1 700 000 euro. Līdz ar to starpība veidojas 660 868,77 euro. 

IV Valstspilsētu pašvaldībām piešķirtais finansējums, tā izlietojums

Attiecībā uz valstspilsētu pašvaldību organizētajos pilsētas pārvadājumos piešķirtā valsts budžeta finansējuma izlietojumu un aprēķinātajiem no valsts budžeta kompensējamiem zaudējumiem 2026. gada sešos mēnešos nav notikušas būtiskas izmaiņas salīdzinājumā ar 2025. gadu. Kopējais 2026. gada valsts budžeta finansējums, kas paredzēts valstspilsētu pašvaldībām, ir noteikts 14 700 178 EUR, tādējādi to saglabājot 2025. gadā piešķirtajā apjomā. 
Apkopojot datus par 2026. gada pirmajā pusgadā aprēķinātajiem zaudējumiem un kompensācijas apmēru maršrutos, kuriem vairāk nekā 30% no kopējā maršruta garuma ir ārpus pilsētas administratīvās teritorijas, konstatēts, ka šā gada pirmajos sešos mēnešos kompensējamais zaudējumu apmērs, salīdzinot ar 2025. gada vidējiem zaudējumiem tai pašā periodā, ir palielinājies par 20,77%. Lielākais pieaugums ir Ventspils valstspilsētas pašvaldībai saistībā ar to, ka, sākot ar 2025. gada novembri atklāta konkursa kārtībā ir uzsākta jauna sabiedriskā transporta pakalpojumu pasūtījuma līguma izpilde, kas paredz būtisku palielinājumu pakalpojumu cenai maršrutos, kuriem vairāk nekā 30% no kopējā maršruta garuma ir ārpus pilsētas administratīvās teritorijas. Otrs lielākais pieaugums ir Rīgas un Rēzeknes valstspilsētas pašvaldībām, kas pamatā saistīts ar Tuvo Austrumu konflikta rezultātā radušos degvielas sadārdzinājumu. Kopumā šā gada janvāra-jūnija mēnešos izdevumu pieaugums ir būtiski lielāks nekā vidēji gadā, tādējādi ar izmaksāto avansa maksājumu nav kompensēti 157 tūkst. euro.   
Ievērojot to, ka saskaņā ar MK noteikumu Nr. 435 3. punktu par zaudējumiem par tādu pasažieru pārvadāšanu, kuriem braukšanas maksas atvieglojumi (tai skaitā aprēķinātais pievienotās vērtības nodoklis) noteikti saskaņā ar normatīvajiem aktiem vai tos noteikusi pašvaldība, uzskata no pasažiera nesaņemto braukšanas maksu par sniegtajiem sabiedriskā transporta pakalpojumiem, tādējādi valstspilsētām autonomi nosakot pilsētas administratīvajā teritorijā braukšanas maksu (tarifu), no valsts budžeta izdevumiem par personu ar invaliditāti un bērnu bāreņu pārvadāšanu ir kompensējami zaudējumi šī braukšanas maksas (tarifa) apmērā.
Zaudējumi, kas radušies pilsētas nozīmes maršrutos par personu ar invaliditāti un bērnu bāreņu pārvadāšanu, tai skaitā kompensējamā pievienotās vērtības nodokļa summa, 2026. gada pirmajā pusgadā ir aprēķināti 5,3 milj. EUR. Salīdzinot ar 2025. gada tā paša perioda aprēķinātajiem kompensējamiem zaudējumiem, 2026. gada pirmajā pusgadā kompensācijas summa samazinājusies par 3,4%. Vienlaikus secināts, ka valstspilsētu organizētajos pilsētu pārvadājumos no valsts budžeta kompensēto pasažieru kategoriju, to starpā arī personu ar invaliditāti un bērnu bāreņu, skaits 2026. gada pirmajā pusgadā ir samazinājies par 1,7% salīdzinājumā ar 2025. gadu.  2026. gada pirmajā pusgadā avansā izmaksātā dotācija par braukšanas maksas atvieglojumiem ir segusi zaudējumus 95,6% apmērā, veidojot iztrūkumu nepilnu 232 tūkst. euro apmērā. 
Vienlaikus ATD, nosakot kopējo dotāciju segumu pret uzņemtajām saistībām, ņem vērā 2025. gadā veidojošos atlikumus (pārmaksas), kas uzkrātas no iepriekšējiem periodiem. Attiecīgi pārmaksas daļa samazina kopējo iztrūkumu, ja tāds veidojas pret kopējo 2026. gada dotāciju. 
Līdz ar to, ievērojot plānoto finansējumu valstspilsētu pašvaldībām par zaudējumu maršrutos, kuriem vairāk nekā 30 % no kopējā maršruta garuma ir ārpus pilsētas administratīvās teritorijas, 2 800 000 euro un no 2025. gada uzkrāto pārmaksu, plānots, ka minētais finansējums tiks izlietots pilnā apmērā, tajā skaitā veicot norēķinus par iepriekšējo gadu nesegtajiem zaudējumiem (skat. tabulu Nr.6).
Savukārt, izvērtējot pēdējo gadu tendences personu ar invaliditāti un bērnu bāreņu pārvadājumos valstspilsētu pašvaldībās, secināms, ka laika periodā no 2019. līdz 2026. gadam šo pasažieru skaits vidēji samazinājās par 5,2% gadā, lai gan atsevišķos gados novērotās izmaiņas bija atšķirīgas. Ņemot vērā minēto tendenci, būtu izvērtējama piešķirtā finansējuma apmēra pārskatīšana turpmākajos periodos, iespējamo finansējuma pārpalikumu novirzot reģionālās nozīmes sabiedriskā transporta pakalpojumu nodrošināšanai. Tādējādi 2026. gadā no piešķirtā finansējuma 11 900 178 euro un no 2025. gada uzkrātās pārmaksas provizoriski veidojas atlikums 1 265 832 euro.

Tabula Nr.6
No valsts budžeta kompensējamie
zaudējumi valstspilsētu pašvaldībām par 2026. gada 1.pusgadu 
un prognozētā ekonomija līdz 2026. gada beigām, euro

	 
	Par pilsētas nozīmes maršrutiem, kuriem vairāk nekā 30% no kopējā maršruta garuma ir ārpus pilsētas administratīvās teritorijas
	Par personu ar invaliditāti un bērnu bāreņu pārvadāšanu

	 
	Aprēķinātā zaudējumu kompensācija 2026,gada 6 mēnešos
	Izmaksātā kompensācija 6 mēnešos
	Pārmaksas no 2025,gada 
	Prognozētie zaudējumi 2026. gadam, tai skaitā iztrūkuma segšana par 2025. gadu
	Iztrūkums (-) vai pārmaksa (+) 2026. gadā*
	Aprēķinātā zaudējumu kompensācija 2026,gada 6 mēnešos
	Izmaksātā kompensācija 6 mēnešos
	Pārmaksas no 2025,gada 
	Prognozētie zaudējumi 2026. gadam, tai skaitā iztrūkuma segšana par 2025. gadu
	Iztrūkums (-) vai pārmaksa (+) 2026. gadā*

	Daugavpils pilsētas pašvaldība
	47 487
	43 904
	14 554
	100 198
	5 039
	530 300
	505 466
	0
	1 087 058
	104 531

	Jelgavas pilsētas pašvaldība
	134 639
	137 267
	9 154
	284 088
	-17 823
	227 724
	221 389
	21 784
	475 854
	67 542

	Jēkabpils pilsētas pašvaldība
	44 516
	42 078
	17 120
	93 928
	8 200
	53 029
	52 121
	1 980
	122 970
	13 805

	Jūrmalas pilsētas pašvaldība
	0
	0
	0
	0
	0
	54 587
	60 268
	5 396
	126 118
	17 524

	Liepājas pilsētas pašvaldība
	0
	0
	0
	0
	0
	268 819
	219 530
	0
	558 866
	53 740

	Rīgas pilsētas pašvaldība
	838 834
	728 408
	175 101
	1 793 428
	4 797
	3 909 983
	3 772 408
	185 949
	7 914 018
	946 955

	Rēzeknes pilsētas pašvaldība
	162 274
	172 878
	5 770
	346 941
	-27 176
	100 964
	91 589
	0
	219 799
	21 136

	Valmieras pilsētas pašvaldība
	21 260
	15 479
	13 289
	44 858
	9 030
	44 330
	43 058
	0
	105 399
	10 135

	Ventspils pilsētas pašvaldība
	195 611
	148 008
	57 621
	430 345
	16 755
	114 017
	106 018
	6 793
	246 167
	30 464

	Kopā valstspilsētu pašvaldībās
	1 444 621
	1 288 022
	292 609
	3 093 786
	-1 178
	5 303 753
	5 071 847
	221 902
	10 856 249
	1 265 832


* Iztrūkums vai pārmaksa 2026. gadā noteikta proporcionāli aprēķinātajai zaudējumu kompensācijai un piešķirtajiem valsts budžeta līdzekļiem, atņemot pārmaksas no 2025. gada

[bookmark: _Hlk209531409]Pamatojoties uz MK noteikumu Nr.435 21.punktu, nepieciešams veikt iekšējo līdzekļu pārdali valsts budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem”, lai nodrošinātu plānoto nesegto zaudējumu kompensēšanu reģionālās nozīmes pārvadājumos. Pārdale veicama, novirzot valsts budžeta apakšprogrammā 31.06.00 “Dotācija zaudējumu segšanai sabiedriskā transporta pakalpojumu sniedzējiem”  ekonomiskās klasifikācijas kodā – EKK 7460 Pārējie valsts budžeta uzturēšanas izdevumu transferti pašvaldībām plānotos neizlietotos valsts budžeta līdzekļus 1 265 832 euro apmērā uz valsts budžeta apakšprogrammu 31.06.00 “Dotācija zaudējumu segšanai sabiedriskā transporta pakalpojumu sniedzējiem” EKK 3000 Subsīdijas un dotācijas. 

V Kopsavilkums par nepieciešamo papildu finansējumu 2026. gadā

Atbilstoši MK noteikumu Nr. 435 12.2. apakšpunktā noteiktajai kārtībai ATD ik gadu veic prognozētos aprēķinus nākamajam kalendāra gadam par reģionālās nozīmes pārvadājumiem un valstspilsētu pašvaldībām, pamatojoties uz Sabiedriskā transporta padomē apstiprināto maršrutu tīklu[footnoteRef:13], kā arī ņemot vērā sabiedriskā transporta pakalpojumu pasūtījuma līgumos noteikto zaudējumu kompensācijas aprēķināšanas kārtību un plānoto pasažieru (braucienu) skaitu un ieņēmumus. [13:  Pamatojoties uz Ministru kabineta noteikumu Nr.435 12.1.apakšpunktu, Autotransporta direkcija saskaņā ar Sabiedriskā transporta pakalpojumu likuma 6. pantu un šo noteikumu 13. punktu katru gadu precizē maršruta tīkla apjomu nākamajam pārskata gadam katram pārvadātājam, kas sniedz sabiedriskā transporta pakalpojumus reģionālās nozīmes maršrutos, un Sabiedriskā transporta padome līdz 1. aprīlim to apstiprina.] 

Saskaņā ar likumu “Par valsts budžetu 2026. gadam un budžeta ietvaru 2026., 2027. un 2028. gadam” valsts budžeta 31.06.00 apakšprogrammā sabiedriskā transporta pakalpojumu nodrošināšanai plānotais finansējums ir paredzēts 93,787 milj. euro. 
Apkopojot un izstrādājot 2026. gada prognozes reģionālās nozīmes maršrutu tīkla pasūtījuma apjomam, kas ir 2025. gada apjomā, kopā nepieciešamais valsts budžeta finansējums sabiedriskā transporta pakalpojumu nodrošināšanai 31.06.00 apakšprogrammā sasniedz 105,93 milj. euro. Līdz ar to, kopējais papildu nepieciešamais finansējums 2026. gadā tika plānots līdz 12,14 milj. euro. 
Ievērojot faktisko sabiedriskā transporta pakalpojumu līgumu izpildi un aprēķinātos zaudējumus komercpārvadātājiem, kā arī valstspilsētu pašvaldībām, ir aprēķināts, ka kopējais plānotais kompensējamais apmērs sasniegs 106,49 milj. euro, to starpā reģionālajam dotētajam transportam 91,74 milj. euro, braukšanas maksas atvieglojumu kompensācijas komercreisos – 0,796 milj. euro un valstspilsētu pašvaldībām paredzētās kompensācijas – 13,95 milj. euro. Līdz ar to kopējais papildu nepieciešamais finansējums, aprēķinot iztrūkumu pret valsts budžetā piešķirto finansējumu sasniedz 12,70 milj. euro. 
Vienlaikus norādāms, ka līdz gada beigām nav novērtējamas kopējās izmaiņas, ko vēl var radīt Tuvo Austrumu konflikta saasinājumi. Vienlaikus vēršam uzmanību, ka ATD kā pasūtītājs veic visus nepieciešamos pasākumus, lai risinātu sabiedriskā transporta pakalpojumu līgumos noteiktās pakalpojumu cenas indeksācijas biežuma maiņu, kā rezultātā, ja tiks pieņemti atbilstoši lēmumi par grozījumu veikšanu sabiedriskā transporta pakalpojumu līgumos, tad arī vēl 2026. gadā būs nepieciešams papildu finansējums, ko radītu indeksācijas biežuma maiņa. Līdz ar to tiek rosināts sabiedriskā transporta pakalpojumu sniedzējiem ar autobusiem 2025. gadā radušos dotāciju pārmaksu, kas 2025. gada 31.decembri noteikta 2 456 032 euro nepiemērot kopējā 2026. gada nepieciešamā papildu finansējuma aprēķinā. Attiecīgi minētais uzkrātais dotāciju atlikums tiktu novirzīts indeksācijas biežuma maiņas kompensēšanai, ja tiktu veikti grozījumi sabiedriskā transporta pakalpojumu līgumos. Savukārt, ja gadījumā lēmumi par grozījumiem sabiedriskā transporta pakalpojumu līgumos netiktu īstenoti, tad minētais finansējums tiktu novirzīts 2027. gada zaudējumu segšanai.

Tabula Nr.7
Apkopojums par nepieciešamo papildu finansējumu 2026. gadā 

	Nr.p.k.
	Rādītāja nosaukums
	Reģionālie autobusu pārvadājumi 
	Reģionālie vilcienu pārvadājumi
	Pavisam kopā 

	1
	Dotācija sabiedriskā transporta pakalpojumu sniegšanai (31.06.00 apakšprogramma)
	52 899 091
	24 749 775
	77 648 866,00

	2
	Ieņēmumi, euro
	29 498 412,69
	34 737 478,01
	64 235 890,70

	2.1.
	t.sk. ieņēmumi no biļešu pārdošanas, euro
	29 459 607,84
	28 778 006,06
	58 237 613,90

	3
	Izdevumi (izņemot izdevumi par  dzelzceļa infrastruktūru), euro
	87 448 690,10
	65 031 926,82
	152 480 616,92

	3.1.
	t.sk. izdevumi par autoostām, euro 
	6 699 911,32
	0,00
	6 699 911,32

	4
	Nobraukums maršrutu tīklā, kilometri (vilcieniem - vilcienkilometri)
	65 731 396,00
	8 077 489,00
	73 808 885,00

	 
	Nobraukums maršrutu tīklā, kilometri (vilcieniem - vagonkilometri)
	-
	30 659 085,00
	30 659 085,00

	5
	Kompensējamais PVN par braukšanas maksas atvieglojumiem, euro
	1 109 939,74
	510 685,57
	1 620 625,31

	6
	Aprēķinātā peļņa atbilstoši MK noteikumos Nr.435 un sabiedriskā transporta pakalpojumu līgumos noteiktajai kārtībai, euro
	197 235,61
	1 641 166,40
	1 838 402,01

	7
	Aprēķinātā zaudējumu kompensācija 2026. gadā atbilstoši sabiedriskā transporta pakalpojumu līgumos noteiktajam, euro  (vilcienu pārvadājumos 3.rinda - 2.rinda + 5.rinda + 6.rinda); (autobusu pārvadājumos 3.rinda - 2.1.rinda + 5.rinda + 6.rinda)
	59 296 257,61
	32 446 300,78
	91 742 558,39

	8
	No kompensācijas ieturēto līgumsodu apmērs, euro
	100 220,00
	21 840,00
	122 060,00

	9
	Plānotais līdzmaksājums no pašvaldībām 
	160 546,28
	0,00
	160 546,28

	10
	Iztrūkums (-) / pārmaksa (+) zaudējumu segšanai, euro (1.rinda+8.rinda+9.rinda) – 7.rinda 
	-6 136 400,33
	-7 674 685,78
	-13 811 086,11

	11
	Pārmaksa no iepriekšējā perioda[footnoteRef:14], euro [14:  Uz 2025. gada 31.decembri aprēķinātā dotāciju pārmaksa, kas izveidojusies avansa norēķiniem pārsniedzot faktiski aprēķināto zaudējumu kompensāciju, iepriekšējos periodos.] 

	0,00[footnoteRef:15] [15:  Uz 2025. gada 31.decembri aprēķinātā pārmaksa veido 2 456 032 euro.] 

	3 351 890,54
	3 351 890,54

	12
	Kompensācijām par personu ar braukšanas maksas atvieglojumiem komercreisos trūkstošais finansējums par 2021.-2026. gadu, euro (skatīt ziņojuma Tabulu Nr.5)
	-660 868,77
	 
	 

	13
	Pārdalāmais finansējums no valstspilsētu pašvaldībām sakarā ar personu ar invaliditāti un bērnu bāreņu pārvadāšanu, euro (sadalīts proporcionāli aprēķinātajiem zaudējumiem) (skatīt ziņojuma Tabulu Nr.6)
	818 149,00
	447 683,00
	1 265 832,00

	14
	Kopējais nepieciešamais papildu finansējums 2026. gadam, euro (10.rinda+12.rinda)+(11.rinda+13.rinda)
	-5 979 120,10
	-3 875 112,24
	-9 854 232,34



Ministru kabinets 2026. gada 10. februāra sēdē izskatītajā informatīvajā ziņojumu “Par sabiedriskā transporta pakalpojumu sniegšanu 2026. gadā” (prot. Nr.6/29.§) ATD tā brīža sniegtās aplēses attiecībā uz maršrutu tīkla saglabāšanu 2025. gada apjomā un, ievērojot spēkā esošo sabiedriskā transporta pakalpojumu līgumu nosacījumus, noteica, ka kopējais nepieciešamais finansējums reģionālās nozīmes pārvadājumos ar autobusiem ir aprēķināts vismaz 9,19 milj. euro. Savukārt, apzinot faktisko situāciju, un 2026. gadā ietekmējošos faktorus attiecībā uz kopējiem reģionālās nozīmes maršrutu tīklā sniegtajiem sabiedriskā transporta pakalpojumiem, to starpā arī Tuvo Austrumu konflikta ietekmē pieaugošās degvielas cenas, jāsecina, ka kopējais prognozēto nesegto zaudējumu apmērs reģionālās nozīmes maršrutu tīklā (gan autobusiem, gan vilcieniem) ir pieaudzis. Vienlaikus ar tarifa (braukšanas maksas) palielināšanu ir izdevies mazināt kompensējamo zaudējumu pieaugumu. Līdz šim ATD, administrējot valsts budžeta izdevumus 31.06.00 apakšprogrammā “Dotācija zaudējumu segšanai sabiedriskā transporta pakalpojumu sniedzējiem”, ik gadu ir vērtējusi faktisko rezultātu izpildi un attiecīgi, ja kādā no atbalsta virzieniem finansējums nav izlietojams pilnā apmērā, tad minētais neizlietotais finansējums tika novirzīts trūkstošo kompensāciju segšanai.
Ņemot vērā iepriekš minēto, kopējais papildu finansējums 2026. gadā reģionālās nozīmes pārvadājumos ir nepieciešams 9 854 232 euro apmērā, tajā skaitā, lai kompensētu ar sabiedriskā transporta pakalpojumu pasūtījuma līguma izpildi saistītos zaudējumus par 2026. gadu:
1) reģionālās nozīmes pārvadājumos ar autobusiem, to starpā komercpārvadājumos par 2021.-2026. gadā pārvadātājam personām ar braukšanas maksas atvieglojumiem, 5 979 120 euro;
2) reģionālās nozīmes pārvadājumos ar vilcieniem 3 875 112 euro.

VI Ministru kabineta protokollēmuma izpilde un ilgtermiņa risinājumi

Izpildot Ministru kabineta protokollēmumā doto uzdevumu, Satiksmes ministrija izvērtēja 2026. gada budžeta izpildes rādītājus citās Satiksmes ministrijas budžeta programmās un apakšprogrammās, lai noteiktu iespējas daļu no sabiedriskā transporta pakalpojumu nodrošināšanai nepieciešamā papildu finansējuma segt resora piešķirto līdzekļu ietvaros. Izvērtējuma rezultātā netika konstatēti brīvi finanšu resursi tādā apmērā, kas ļautu nodrošināt nepieciešamo finansējumu sabiedriskā transporta pakalpojumu sniegšanai, neietekmējot citu Satiksmes ministrijas funkciju un saistību izpildi.
Līdz ar to nepieciešamais papildu finansējums sabiedriskā transporta pakalpojumu nodrošināšanai ir risināms atbilstoši Ministru kabineta 2026. gada 10. februāra protokollēmumā Nr.6 29. § noteiktajam.
Satiksmes ministrija sadarbībā ar VSIA “Autotransporta direkcija” regulāri izvērtē sabiedriskā transporta sistēmas darbības rādītājus, maršrutu tīkla efektivitāti un pasažieru pieprasījuma tendences. Izvērtējuma rezultāti liecina, ka ilgtermiņā nepieciešams turpināt darbu pie sabiedriskā transporta sistēmas finansiālās ilgtspējas stiprināšanas, vienlaikus saglabājot iedzīvotājiem pieejamus mobilitātes pakalpojumus.
Sabiedriskā transporta padome ir identificējusi vairākus iespējamos rīcības virzienus, tostarp maršrutu tīkla efektivitātes pilnveidošanu, digitalizācijas risinājumu ieviešanu, pasažieru pieprasījuma datu izmantošanas uzlabošanu, ieņēmumu palielināšanas iespēju izvērtēšanu, kā arī citus pasākumus, kas varētu sekmēt efektīvāku valsts budžeta līdzekļu izmantošanu.
2026. gadā, ņemot vērā faktisko sabiedriskā transporta pakalpojumu izpildi, aktualizētās zaudējumu kompensācijas prognozes un pieejamo finansējuma avotu pārdali, sabiedriskā transporta pakalpojumu nodrošināšanai papildus nepieciešami 9 854 232 euro. Minētais finansējums ir nepieciešams, lai nodrošinātu spēkā esošo sabiedriskā transporta pakalpojumu pasūtījuma līgumu izpildi, saglabātu reģionālās nozīmes maršrutu tīklu 2025. gada apjomā un nodrošinātu sabiedriskā transporta pakalpojumu nepārtrauktību līdz 2026. gada beigām. Vienlaikus izvērtējums apliecina, ka sabiedriskā transporta sistēmā joprojām pastāv strukturāli finansēšanas izaicinājumi, kuru risināšanai nepieciešama ilgtermiņa pieeja. Tādēļ Satiksmes ministrija sadarbībā ar VSIA “Autotransporta direkcija” sagatavos un iesniegs Ministru kabinetā priekšlikumus sabiedriskā transporta pakalpojumu nodrošināšanas un finansēšanas kārtības pilnveidošanai, ņemot vērā valsts budžeta finansiālās iespējas.

Reģionālie komercpārvadājumi	Dotētie autobusu  pārvadājumi	Dotētie vilcienu  pārvadājumi	2537836.2800000003	32679474.7700001	3847679	
2019.g. 6 mēn.	
Reģionālie autobusi	Reģionālie vilcieni	14634212	8862451	2020.g. 6 mēn.	
Reģionālie autobusi	Reģionālie vilcieni	9759137	6079720	2021.g. 6 mēn.	
Reģionālie autobusi	Reģionālie vilcieni	7380453	4643130	2022.g. 6 mēn.	
Reģionālie autobusi	Reģionālie vilcieni	10219019	6877821	2023.g. 6 mēn.	
Reģionālie autobusi	Reģionālie vilcieni	11352269	8216042	2024.g. 6 mēn.	
Reģionālie autobusi	Reģionālie vilcieni	10905962	8974338	2025.g. 6 mēn.	
Reģionālie autobusi	Reģionālie vilcieni	10234092	10121937	2026.g. 6 mēn.	
Reģionālie autobusi	Reģionālie vilcieni	10110908	10105278	


